b'\n_START_ARTICLE_\n\xc5\xbdiga Stani\xc4\x8d\n_START_SECTION_\nGlasbena dela - izbor\n_START_PARAGRAPH_\nSkladateljski opus \xc5\xbdige Stani\xc4\x8da vsebuje okrog 200 skladb za najrazli\xc4\x8dnej\xc5\xa1e zasedbe, hkrati pa tudi slogovni razpon od otro\xc5\xa1kih skladb (Vaje za Elizo, 1001 nota, glasbe za lutkovna gledali\xc5\xa1\xc4\x8da), sakralnih del (mdr. tri ma\xc5\xa1e a capella), popevke, orkestrske, scenske, zborovske, komorne in solisti\xc4\x8dne glasbe, ki sega do avantgardnih pristopov (18+ za klavir prepariran z vibratorji). Stani\xc4\x8d je za svoje delo prejel ve\xc4\x8d stanovskih nagrad, na zadnje leta 2018 mednarodno skladateljsko nagrado Keuris na Nizozemskem, za skladbo Izlet v \xc5\xbeivalski vrt, v kateri raziskuje orkestrsko onomatopoijo. Skladba Baba, za tidldibab in orkester, je bila v letih 2017-18 izvedena v ve\xc4\x8d dr\xc5\xbeavah EU. Kot pianist se je predstavil mdr. s svojim Klavirskim koncertom v okviru Slovenskih glasbenih dni leta 2017.'